gondola.hu - Orbán: szükség van a második védvonal létrehozására
Utoljára frissítve: 2016. február 15. 21:56
„Bíznunk kell abban, hogy az EU és Törökország akcióterve működik, és szeretnénk látni görög kollégáinktól is egy szép meglepetést. De be kell vallanom, hogy meglehetősen kétkedő vagyok. Ezért is beszélünk B-tervről a macedón és a bolgár határ biztosítása érdekében” – mondta Robert Fico a visegrádi négyek hétfői, prágai csúcstalálkozója után a sajtónak.
Az Európai Uniónak több támogatást kell adnia Bulgáriának és Macedóniának saját határvédelmi intézkedéseikhez – jelentette ki Bohuslav Sobotka cseh miniszterelnök a visegrádi négyek prágai csúcstalálkozója után.
Mint mondta, a cseh fővárosban abban is egyetértettek, hogy végre kell hajtani az Európai Unió Törökországgal kötött megállapodását, és támogatni kell Görögország erőfeszítéseit a schengeni övezet feltételeinek a betartásában. A csúcstalálkozó résztvevői egyetértettek abban is, hogy a migrációs válságnak nincs más megoldása, mint a közös európai.Gjorge Ivanov macedón köztársasági elnök azt hangsúlyozta, hogy a csúcstalálkozó nem Görögország vagy más ország ellen irányult A migráns válság miatt Macedóniára nehezedő teher súlyosabb, mint amit bármely más uniós tagország visel – mondta.
Európának vissza kell szereznie az ellenőrzést a migránsok áradata fölött – mondta, hozzátéve, hogy azt várja: az Európai Tanács legkésőbb a márciusi találkozóján hatékony intézkedéseket kell hoznia.